《拟古 其十八》
明代·邝露

十月纳禾稼，祈年布天宗。众人皆墐户，胡我独转蓬。

淮海化文雉，委羽吹烛龙。故人岭南来，贻我玉山梅。

贮向燕脂井，植向相思台。馀香馥襟帱，梦魂双徘徊。

微阳生暖律，春风变寒灰。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。